Ахцегь Рагьманкъули Агъадин хва — XVII виш йисуз Ахцегьа уьмуьр авур лезги шаир ва алим. Ада гзаф йисара Ахцегьрин медресада тарсар гана ва жемиятдин къуллугъар авуна. 1623 йисуз фарс чIалай араб чIалаз Ирандин зурба духтур Абдулмуъмин Дайламидин тIибдин ктаб таржума авуна. Зариди таржумадиз кхьенвай сифте гаф гьикаятдин жуьре теснифнавай иер эсер яз гьисабиз жеда. Дагъустан­дин алимри Рагьманкъулидин гьам хсуси эсерриз, гьамни таржумайриз, гьикаятдин эсерриз хьиз, чIехи къимет гузва. Ахцегь Рагьманкъулидин эсерри лезги илим ва эдебият вилик финиз таъсир авуна.